钦定古今图书集成/明伦汇编/氏族典/第164卷 > 《廖用贤尚友录》 > 潘盎
## 钦定古今图书集成/明伦汇编/氏族典/第164卷 > 《廖用贤尚友录》 > 潘盎

按《尚友录》：盎，苍梧人。常儒衣持一大翣，行坐独语。皇
祐中，侬贼陷邕，至梧城下，闻其异，召而问之曰：“我形
貌如何？”盎曰：“汝一贼耳。”又曰：“梧州几日可陷？”曰：“百年
亦不陷。”又曰：“我欲据此以为粤，何如？”曰：“汝将斩首，岂
能有粤耶？”贼怒，遂害之。